Document ID: 31996R1170

KOMMISSIONENS FORORDNING (EF) Nr. 1170/96 af 27. juni 1996 om ændring af forordning (EF) nr. 1600/95 om gennemførelsesbestemmelser for importordningen og om åbning af toldkontingenter for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved Kommissionens forordning (EF) nr. 2931/95 (2), særlig artikel 13, stk. 3, og artikel 16, stk. 1 og 4,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med GATT-artikel XXIV, stk. 6 (3), særlig artikel 1, stk. 1, og
ud fra følgende betragtninger:
Gyldighedsperioden af Kommissionens forordning (EF) nr. 1600/95 af 30. juni 1995 om gennemførelsesbestemmelser for importordningen og om åbning af toldkontingenter for mælk og mejeriprodukter (4), senest ændret ved forordning (EF) nr. 1114/96 (5), er begrænset til den 30. juni 1996; ordningen bør gøres permanent og fristen afskaffes; erfaringen har dog vist, at visse bestemmelsers uklarhed eller strenghed skaber uberettigede administrative vanskeligheder; de pågældende bestemmelser bør derfor præciseres eller lempes;
løbenumrene i bilag VII til den kombinerede nomenklatur blev ændret ved Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (6), senest ændret ved forordning (EF) nr. 1035/96 (7); for at undgå enhver uklarhed bør bilag I til forordning (EF) nr. 1600/95 offentliggøres på ny med angivelse af de ændrede løbenumre;
de toldkontingenter, der er omfattet af GATT/WTO-aftalerne, men som ikke er opdelt pr. oprindelsesland, skal justeres fra den 1. juli 1996; bilag II til forordning (EF) nr. 1600/95 bør derfor ændres;
for at lette overgangen til den nye ordning blev et oversigtsskema over importtoldsatserne for indførsel, der er underlagt GATT-aftalen, som en vejledning knyttet til forordning (EF) nr. 1600/95; da de samme oplysninger findes i den kombinerede nomenklatur, er det ikke længere nødvendigt at bibeholde oversigtsskemaet;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 1600/95 foretages følgende ændringer:
1) I artikel 14, stk. 5, ændres ordene »tre dage« og »fire dage« henholdsvis til »tre arbejdsdage« og »fire arbejdsdage«.
2) I artikel 32, stk. 2, udgår ordene »til den 30. juni 1996«.
3) Bilag I affattes som angivet i bilag I til nærværende forordning.
4) Bilag II affattes som angivet i bilag II til nærværende forordning.
5) Oversigtsskemaet udgår.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. juli 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. juni 1996.

Labels: 3
17